alexandrainst/scandi-wiki huggingface dataset:
Serra da Estrela

Serra da Estrela er den høgaste fjellkjeda i Portugal og inneheld det høgaste fjellet på det portugisiske fastlandet (Ponta do Pico på Asorane er høgare) med ei høgd på 1993 meter over havet. Toppen vert kalla Torre (tyder «tårn») og ligg i Loriga i kommunen Seia. Det er eit skisenter i området kalla Vodafone skisenter.

Fjellkjeda, som ligg mellom kommunane Seia og Covilhã, er om lag 100 km lang og 30 km på det breiaste. Ho består av ein stor granittrygg som ein gong danna den sørlege grensa til landet. Med bratte knausar og gjel, elvar og innsjøar, vakre skogar og flott utsyn, er området eit av dei flottaste naturområda i landet. 

Fjellkjeda er i dag ein del av ein naturpark med gode høve for skisport. 

Det er tre elvar som har kjeldene sine i Serra da Estrela: Mondego, som er den største elva som renn innanfor Portugal sine grenser, Zêzere, som er ei sideelv til Tejo, Alva, ei sideelv til Mondego. 

Serra da Estrela-hunden (Cão da Serra da Estrela) er ein hundeart som har fått namn etter området.

Galleri

Kjelder 

 Denne artikkelen bygger på «Serra da Estrela» frå , den 23. juni 2008.

Bakgrunnsstoff 

 Serra da Estrela-hunden 
 Turisme i området
 Postkort frå Serra da Estrela
 Turbilete frå Serra da Estrela 

Fjell i Portugal
Fjellkjeder i Europa
Serra de Monchique

Serra de Monchique (Monchiquefjella) er ei fjellkjede vest i Algarve i Portugal. Det høgaste punktet i fjellkjeda er Foía på 902 meter over havet. 

Byen Monchique ligg i området og har gjeve namn til fjella. 

Fjell i Portugal
Sete Cidades

Sete Cidades er ein vulkan på Asorane og består av ein kaldera med to innsjøar i midten kalla Lagoa das Sete Cidades. Vulkanen ligg på vestsida av øya São Miguel og er den mest populære nasjonalparken på øyane. Innsjøen er om lag 5 km lang og 1-2 km brei. Vulkanen har vore den mest aktive på Asorane dei siste 5000 åra. 

Frå kanten av krateret ligg innsjøane 500 meter nedanfor, den eine med ein blåaktig farge og den andre med ein grønaktig farge. I følgje ei segn vart dei forskjellige fargane danna då ei prinsesse og elskaren hennar, ein ung gjetar, måtte forlate kvarandre. Tårene dei felte då dei sa farvel vart dei to innsjøane, som fekk farge etter augefargen deira. 

Dei to innsjøane er ein av dei største turistattraksjonane på Asorane. Etter det første utbrotet for om lag 20 000 år sidan har det vore 20 utbrot i ettertid som har danna den 500 meter djupe kalderaen. I botn av kalderaen står det seks pyroklastiske kjegler. Lavadomar, lavastraumar og avleiringar etter pyrkoklastiske straumar er funne på vest- og nordsida. Det siste utbrotet fann stad på 1400-talet. Desse utbrota skjedde inne i kalderaen og frå undersjøiske ventilar på vestkysten av øya.

Kjelder 

 Denne artikkelen bygger på «Sete Cidades» frå , den 23. juni 2008. 
  oppgav desse kjeldene: 
 
 
 Volcano World: Sete Cidades

Bakgrunnsstoff 
 Bilete frå Sete Cidades 

Stratovulkanar
Fjell i Portugal
Vulkanar i Portugal
Kratersjøar
Kalderaer
Asorane
Sintrafjella

Sintrafjella eller Serra De Sintra er ei fjellkjede vest i Portugal. Det høgaste punktet er 529 meter over havet nær Sintra. Fjellkjeda strekkjer seg 1 km frå feriebyen Sintra til Cabo da Roca ved Atlanterhavet. 

I antikken var fjellkjeda kjend som Lunae Mons (Månefjella) og var staden der jaktgudinna Cynthia (eller Diana) heldt til.

Kjelder 

 Denne artikkelen bygger på «Sintra Mountains» frå , den 23. juni 2008. 

Fjell i Portugal
Água de Pau

Água de Pau er ein stratovulkan som ligg sentralt til på øya São Miguel i Asorane. Han hadde utbrot mellom 30 000 og 45 000 år sidan og har danna ein kaldera som er 7 km lang og 4 km brei. Ein indre kalder er 4 km lang og 2,5 km brei og vart danna for 15 000 år sidan. Den yngre, indre kalderaen er delvis fylt opp av ein kratersjø kalla Lagoa do Fogo. Fram til 5000 år sidan var det aktivitet i kalderaen og fleire lavadomar vart danna på nord- og vestsida. 

Nokre av sinderkjeglene på sida har danna sirkelforma sprekksystem. Nokre av dei har vore aktive i historisk tid. Det siste kjende utbrotet var i 1564. Framleis er det varmekjelder på nordvestsida av vulkanen.

Kjelder 

 Denne artikkelen bygger på «Água de Pau (volcano)» frå , den 23. juni 2008. 
  oppgav desse kjeldene: 
 
 Global Volcanism Program: Agua de Pau

Stratovulkanar
Kalderaer
Kratersjøar
Subduksjonsvulkanar
Vulkanar i Portugal
Fjell i Portugal
Asorane
Antuã

Antuã er ei elv i regionen Aveiro i Portugal med ei lengd på om lag 38 km. Ho er den viktigaste sideelva til Ria de Aveiro etter Vouga. Ho har utspringet sitt mellom Romariz og Fajões, nær S. João da Madeira, og munnar ut i Ria de Aveiro vest for Estarreja. Dei største byane langs elva er S. João da Madeira, Oliveira de Azeméis og Estarreja.

Kjelder 
 Denne artikkelen bygger på «Antuã» frå , den 24. juni 2008. 
 

Elvar i Portugal
Arade

Arade er ei elv i Algarve i Portugal. Ho har kjelda si i Caldeirãofjella og renn gjennom byen Silves. Arade munnar ut i Atlanterhavet ved byen Portimão. 

Under Det portugisiske riket var Arade framkommeleg for skip heilt opp til Silves, der det låg ei viktig hamn, særleg for handel med kork. I dag kan berre mindre båtar nå så langt opp i elva.

Kjelder 
 Denne artikkelen bygger på «Arade» frå , den 24. juni 2008. 
 

Elvar i Portugal
Algarve
Caia

Caia er den største elva i distriktet Portalegre i Portugal. Ho er ei sideelv til Guadiana som ho munnar ut i ved byen Badajoz. Dei siste 11 km av elva dannar grensa mellom Portugal og Spania.

Elvar i Portugal
Elvar i Spania
Côa

Côa (portugisisk Rio Côa) er ei sideelv til Douro i sentrale og nordaustlege delar av Portugal. Ho er ein av få portugisiske elvar som renn frå sør til nord. Ho renn gjennom kommunane Sabugal, Almeida, Pinhel, Figueira de Castelo Rodrigo og Foz Côa, alle i distriktet Guarda.

I Côadalen finst det eldgamle utskjeringar i stein og mange stader med steinalderkunst. Teikningane vart verdskjende då det vart gjort planar om å byggje ei demning i elva som ville leggje heile Côadalen og steinutskjeringane under vatn. Sjølv om utbygginga alt var i gang, førte protestar frå lokale innbyggjarar, vitskapsfolk og media til at utbygginga stoppa opp i 1995, men då var alt ein stor del av teikningane i området Canada do Inferno under vatn. Côadalen arkeologiske park opna i 1996 og vart i 1998 ein del av UNESCO si verdsarvliste.

Côa var åstad for Côa-slaget under Napoleonskrigen på Den iberiske halvøya. Det ligg fleire borger langs elva, som Sabugal og Pinhel.

Kjelder 
 Denne artikkelen bygger på «Côa» frå , den 24. juni 2008.

Fotnotar 

Elvar i Portugal
Hans Haga

Hans Haga () var leiar i Norges Bondelag frå 1974 til 1980 og generalsekretær frå 1980 til 1988).

Bakgrunnsstoff 
 Hans haga er død på http://www.raumnes.no

Leiarar av Norges Bondelag
Fødde i 1924
Døde i 2008
Døde den 22. juni
Douro

Douro (portugisisk) eller Duero (spansk; latinsk Durius) er ein av dei store elvane på Den iberiske halvøya. Ho renn frå kjelda nær Duruelo de la Sierra i provinsen Soria, gjennom nordlege og sentrale delar av Spania og på tvers av Portugal til Porto, der ho munnar ut. Ho har ei lengd på 897 km og lette elvefartøy kan berre ta seg fram i den portugisiske delen av ho. 

Namnet kjem kanskje frå den keltiske stamma som var busett her i tida før romartida. Den keltiske rota til vatn er *dubro-.

I den spanske delen kryssar Duero den store castilanske meseta og svingar seg gjennom fem provinsar i Castile-Leon: Soria, Burgos, Valladolid, Zamora og Salamanca, i tillegg til byane Soria, Almazán, Aranda de Duero, Tordesillas og Zamora.

I denne regionen er det få store sideelvar til Duero. Dei viktigaste er Pisuerga, som renn gjennom Valladolid, og Esla, som renn gjennom Benavente.

Denne regionen består hovudsakleg av halvtørre sletter planta med kveite og enkelte stader, særleg nær Aranda de Duero, med vindruer i vinområdet Ribera del Duero. Saueoppdrett er òg ei viktig næring. 

112 km av elva dannar så landegrensa mellom Spania og Portugal, i eit område med smale kløfter som gjennom historia har hindra invasjonar og fungert som eit språkleg skiljelinje. Dette isolerte området er i dag verna som ein del av «Den internasjonale naturparken Douro».

Etter at Douro renn inn i Portugal renn ho gjennom langt færre større busetjingar. Bortsett frå Porto og Vila Nova de Gaia ved munningen av elva er dei einaste busetjingane Foz do Tua, Pinhão og Peso da Régua. Sideelvane er små og renn gjennom djupe kløfter. Dei viktigaste er Côa, Tua og Tâmega. Ingen av desse små stryka er framkommelege. 

Desse områda av Douro har eit mikroklima som gjev gode høve for dyrking av oliven, mandel og særleg druer som vert nytta i den kjende portvinen. Regionen rundt Pinhão og São João da Pesqueira vert rekna som produksjonssenteret for portvin med vakre quintas eller gardar som ligg i dei nesten vertikale sidene ned mot elva. Mange av desse gardane er eigd av multinasjonale vinselskap og er populære turistattraksjonar. 

Tradisjonelt vart vinen ført ned elva i båtar med flat botn kalla rabelos og lagra i tønner i kjellarar i Vila Nova de Gaia, like over elva for Porto. I 1950- og 1960-åra vart det bygd demningar langs elva som gjorde slutt på denne trafikken. Det er ni demningar i den portugisiske delen av Douro som vert nytta til produksjon av vasskraft. I dag vert portvinen transportert i tankbilar. 

Den siste tida har det utvikla seg ein velståande turistindustri som baserer seg på turar på elva frå Porto og oppover den øvre Duorodalen. Båtar går gjennom demningane via sluser.

Galleri 

Elvar i Spania
Elvar i Portugal
Vinområde i Portugal
Guadiana

Guadiana (arabaisk Wadi Ana, latinsk Anas) er ei av dei store elvane i Spania og Portugal. Ho dannar delar av grensa mellom dei to landa og skil Extremadura og Andalucia (Spania) frå Alentejo og Algarve (Portugal).

Ho er 778 km lang og drenerer eit område på om lag 67 000 km². Ho munnar ut i Cadizbukta, ein del av Atlanterhavet, mellom Vila Real de Santo António (Portugal) og Ayamonte (Spania).

Badajoz i Spania er den største byen langs elva. Den største portugisiske byen langs Guadiana er Vila Real de Santo António, to kilometer før ho munnar ut i havet. Det er nesten to tusen demningar langs elva. Den største er Alqueva-demninga i Portugal.

Bakgrunnsstoff 
 Guadiana Online
 United Nations Environment Programme description

Kjelder 
 Denne artikkelen bygger på «Guadiana» frå , den 24. juni 2008. 
 

Elvar i Portugal
Elvar i Spania
Wadiar
Shtil, di nakht iz oysgeshternt

«Shtil, di nakht iz oysgeshternt» er ein songtekst skriven av den jødiske diktaren Hirsh Glik frå Vilna i Litauen. Denne songteksten blir gjerne sungen med ein stillfarande folketone som melodi, og er eit sterkt, lyrisk uttrykk for kampvilje og mot. 

Teksten handlar om jødiske partisanar som gjekk til åtak på ein tysk militær transport utanfor Vilna i 1942. Mellom dei var den kvinnelege partisanen Vitke Kempner, som Glik sin tekst fokuserer på. I teksten brukar Glik tre ulike jiddische ord for pistol – shpayer, nagan og pistoyl. 

Hirsh Glik er elles òg kjend for teksten til kampsongen «Zog nit keynmol».

Bakgrunnsstoff 
 Ei innspeling av denne songen 

Kampsongar
Songar på jiddisch
Jødar under andre verdskrigen
Litauen under andre verdskrigen
Limia

Limia (spansk) eller Lima (portugisisk) er ei elv i Galicia i Spania og Portugal med ei lengd på 108 km.

Kjelda til Limia er Talariño (975 moh.), nær landsbyen Paradiña i kommunen Sarreaus (Ourense i Spania). Ho kryssar grensa til Portugal nær landsbyen Lindoso og munnar ut i Atlanterhavet nær Viana do Castelo.

Limia vart av romarane rekna som den mytiske Lethe.

Kjelder 

 Denne artikkelen bygger på «Limia River» frå , den 24. juni 2008.

Bakgrunnsstoff 

Elvar i Spania
Elvar i Portugal
Elva Minho

Minho er den lengste elva i Galicia i Spania med ei lengd på 308 km. 

Namnet vert skrive Minho på portugisisk og Miño på galisisk og spansk. Begge namna kjem frå det latinske Minius. Minho gjev vatn til vingardar og jordbruksområde og vert nytta til produksjon av vasskraft. Ho renn òg langs delar av grensa mellom Spania og Portugal. 

Kjelda til Minho ligg om lag 50 km nord for Lugo i Galicia. Elva renn like sør for murane til denne gamle romarbyen og renn sørover gjennom kløfter før dalen vert breiare nord for Ourense. Elva er gjort om til reservoar frå Portomarín til Frieira. I elva finn ein følgjande reservoar: Belesar med 654 hm³, Peares med 182 hm³, Velle med 17 hm³, Castrelo med 60 hm³ og Frieira med 44 hm³.

Tjue kilometer nord for Ourense, ved Os Peares, mottar Minho vatn frå den største sideelva si, Sil. Ho renn gjennom Ourense og renn sørvestover til ho når den portugisiske grensa nær Melgaço. Det er ei stor demning ved Frieira nær byen Ribadavia, som er kjend for vinen Ribeiro.

Den portugisiske delen av Minho deler landet i to i om lag 80 km. Dalen er eit frodig jordbruksområde der det vert dyrka korn, poteter, kål eller berre gras, avhengig av tida på året. Overalt inn i mellom jordbruksområda elvane og hagane finn ein vinrankane, som vert nytta til den lett muserande Vinho Verde. Den beste av desse, Alvarinho, vert produsert i området rundt Monção og Melgaço.

Etter å ha passert mellomalderbyane Melgaço og Monção renn Minho med den spanske byen Tui og den portugisiske Valença do Minho på kvar side. Begge byane har bevarte festningsverk og er nasjonalmonument. Minho munnar ut i Atlanterhavet nær Caminha.

Sideelvar

Frå høgre 
I provinsen Pontevedra: Río Tamuxe (òg kalla Carballas, Carballo ou Carvallo), Río Pego, Río Cereixo da Brinha, Río Furnia (òg kalla Forcadela), Río Louro, Río Tea, Río Caselas, Río Tea, Río Deva (det finst ei anna elv kalla Deva på venstresida), Río Ribadil, Río Cea. I provinsen Ourense: Río Avia, Río Barbantiño. Río Bubal på grensa mellom Ourense og Lugo. I provinsen Lugo: Río Asma, Río Narón, Río Ferreira, Río Mera, Río Narla, Río Ladra, Río Támoga, Río Anllo.

Frå venstre 
Rio Mouro, Rio Gadanha og Rio Coura på den portugisiske sida, Río Deva (det er ei anna elv som heiter Deva på høgresida), Río Arnoia, Río Barbaña (i byen Ourense), Río Lonia (i byen Ourense), Sil River, Río Sardiñeira, Río Loio, Río Neira, Río Chamoso, Río Robra (òg kalla río Santa Marta), Río Lea, Río Azúmar.

Bakgrunnsstoff

Kjelder 
 Denne artikkelen bygger på «Minho River» frå , den 24. juni 2008. 
 

Minho
Minho
Mira i Portugal

Mira er ei elv sørvest i Alentejo i Portugal med ei lengd på 145 km. 

Ho har kjelda si i nordsida av Serra do Caldeirão og renn nordvestover mot Atlanterhavet, der ho renn gjennom eit lite delta nær byen Vila Nova de Milfontes, 115 km sør for Lisboa. Ho er ein av berre to elva som hovudsakleg renn frå sør til nord. Den andre elva er Sado, som ligg litt lenger nord og Guadiana ligg i aust. 

Av sideelvar til høgre finn ein Torgal, Luzianes og Perna Secar og frå venstre Macheira, Guilherme og Telhares. 

Sidan namnet på elva eksisterte før romarane kom til området, meiner ein at det kan kome frå den keltisk eller før-keltiske byen Miróbriga (som i dag er Santiago do Cacém). Ein veit at i panteonet for dei lokale stammene var det ein gud som verna vatnet og som dei lokale innbyggjarane kalla Mirobieus.

Kjelder 
 Denne artikkelen bygger på «Mira River (Portugal)» frå , den 24. juni 2008. 
 

Elvar i Portugal
Mondego

Rio Mondego er den lengste elva som berre renn innanfor grensene til Portugal. Ho har kjelda si i Serra da Estrela, den høgaste fjellkjeda i fastlands-Portugal og renn 234 km frå kommunen Gouveia (1425 moh.) i Serra da Estrela til munningen i Atlanterhavet ved byen Figueira da Foz. Ho renn gjennom byane Penacova, Coimbra og Montemor-o-Velho.

Galleri

Kjelder 

 Denne artikkelen bygger på «Mondego» frå , den 24. juni 2008. 

Elvar i Portugal
Nabão

Nabão er ei elv i Portugal. Ho har kjelda si i Ansião og renn gjennom byen Tomar før ho munnar ut i Zêzere etter om lag 66 km. Romarane kalla ho Nabanus. 

Elva er knytt til segna om Santa Iria.

Kjelder 
 Denne artikkelen bygger på «Nabão» frå , den 24. juni 2008. 
 

Nabao
Rio Alto

Rio Alto er ei lita elv i Portugal og kommunen Póvoa de Varzim. Ho har kjelda si ved fotne av åsen São Félix og munnar ut i Atlanterhavet ved Estela. Kysten langs Estele vert òg kalla Rio Alto. 

Det vesle estuaret til Rio Alto er kjend for den vide sanddynene og har vorte ein turistdestinasjon.

Kjelder
Denne artikkelen bygger på «Rio Alto» frå ,  den 24. juni 2008.  
 

Elvar i Portugal
Alstadhaug

Alstadhaug er er eit sokn i Levanger kommune. Det er hovudsokn i Skogn prestegjeld som ligg i Sør-Innherad prosti i Nidaros bispedøme. Skogn prestegjeld femner Alstadhaug, Markabygd og Ekne sokn. 

Alstadhaug kyrkje er ei steinkyrkje frå kring 1180.

Levanger kommune
Sokn i Nidaros
Dong Hoi lufthamn

Dong Hoi lufthamn (IATA: VDH, ICAO: ?) er ein flyplass Loc Ninh i Quang Binh, 6 km nord for byen Dong Hoi. Han er ein av tre kommersielle flyplassar i Den nordlege kystregionen i Vietnam.

Flystripa blei bygd på 1930-talet under fransk kolonistyre for å brukast under Den første krigen i Indokina. Under Vietnamkrigen blei han forbetra av nordvietnamesiske styrestmakter. I 2004 byrja ein ei gjenbygging av flyplassen, som opna på nytt 18. mai 2008. Den første kommersielle flyruta var frå Noi Bai lufthamn i Hanoi.

Kjelder 
 Denne artikkelen bygger på «Dong Hoi Airport» frå , den 27. august 2010. 
 

Flyplassar i Vietnam
Quang Binh
Sado

Sado er ei elv i Sør-Portugal og ei av dei store elvane i landet. Ho renn frå sør til nord og har ei lengd på 175 km frå kjelda i Caldeirãoåsane til munningen i Atlanterhavet i eit estuar i byen Setúbal. 

I Setúbal er estuaret kjend som habitat for ein sjeldan art av delfin, som ein berre finn i dette området. I 2007 var det 31 medlemmer av arten, som alle har fått sitt eige namn. 

Ein annan by langs elva er Alcácer do Sal.

Elva er demd opp fleire stader for å nytte vatnet til jordbruk, som dyrking av ris, mais og andre grønsaker.

Kjelder 
 Denne artikkelen bygger på «Sado River» frå , den 25. juni 2008. 
 

Elvar i Portugal
Ekstrasolar planet

Ekstrasolare planetar eller eksoplanetar er planetar som ikkje går i bane rundt sola og soleis ikkje er ein del av solsystemet. Per juni 2016 var det oppdaga 3437 ekstrasolare planetar fordelte på 2571 stjerner. Den første sikre oppdaginga av ein ekstrasolar planet blei gjord i 1994 av den polske astronomen Aleksander Wolszczan då han oppdaga to planetar i bane rundt nøytronstjerna PSR B1257+12.

Bakgrunnsstoff 

 NASA sin Planet Quest-nettstad  - med interaktivt tal på ekstrasolare planetar

Kjelder 

 
Planetar
Tajo

Tajo (spansk) eller Tejo (portugisisk, latinsk Tagus, gresk Tàghos) er den lengste elva på Den iberiske halvøya. Ho har ei lengd på 1038 km, der 716 er i Spania, 47 km dannar grensa mellom Spania og Portugal og dei gjenverande 275 km er i Portugal, der ho munnar ut i Atlanterhavet ved Lisboa. Ho drenerer eit område på 80 100 km² (det nest største nedslagsfeltet på Den iberiske halvøya etter Douro). Ho renn gjennom tronge dalar det meste av lengda si, men etter Almourol renn ho ut i ein langt breiare dal som er utsett for flaum. I dag regulerer Alcantarademningen store delar av elva.

Kjelda til Tajo ligg i Fuente de García i Albarracínfjella. Alle dei store sideelvane hennar kjem frå høgre (nord). Dei største byane langs Tajo er Aranjuez, Toledo og Talavera de la Reina i Spania, og Abrantes, Santarém, Almada og Lisboa i Portugal.

Elvefaret 
Den første viktigare landsbyen langs Tajo er Sacedón. Nedanfor Aranjuez mottar ho dei to elvane Henares og Tajuña. Nedanfor Toledo tar ho imot Gundarram. Før Talavera de la Reina renn Alberche ut i Tajo. Ved Valdeverdeja ligg starten av det lange øvre reservoaret, kalla Embalse de Valdecañas, og lenger nede det nedre reservoaret Embalse de Alcántara. Her munnar Tiétar ut i det øvre reservoaret og Alagón ut i det nedre.

Etter at Tajo renn i Portugal renn ho forbi Vila Velha de Ródão, Abrantes, Constância, Entroncamento, Santarém og Vila Franca de Xira ved starten på eit langt og smalt estuar. Her finn ein den største brua over elva, Vasco da Gama-brua (i Lisboa) med ei lengd på totalt 17,2 km. Dette er òg den lengste brua i Europa. Peppervraket er namnet på eit skipsvrak som låg ved og vart grave ut ved munningen av Tajo mellom 1996 og 2001.

Dei portugisiske regionane Alentejo og Ribatejo har fått namna sine frå elva. Alentejo kjem av Além-Tejo («bortanfor Tejo») og Ribatejo kjem frå Arriba-Tejo («ved breidda av Tejo»).

Galleri

Kjelder 

 Denne artikkelen bygger på «Tagus» frå , den 25. juni 2008. 

Elvar i Spania
Elvar i Portugal
Lisboa
Rune Hagestrand

Rune Hagestrand () var ordførar i Gjerstad kommune frå 2007 til 2011. Han representerer Høgre.

Ordførarar i Gjerstad
Høgreordførarar i Aust-Agder
Hans Antonsen

Hans Antonsen () var ordførar i Grimstad kommune frå 2007 til 2015. Han representerer Venstre.

Ordførarar i Grimstad
Venstreordførarar i Aust-Agder
Ole Magne Omdal

Ole Magne Omdal () var ordførar i Iveland kommune frå 1995 til 2011. Han representerte Senterpartiet.

Ordførarar i Iveland
Sp-politikarar i Aust-Agder
Sunzi

Sun Wu, betre kjend som Sunzi 'Meister Sun' var ein kinesisk militær som levde rundt år 500 f.Kr. Sunzi blir rekna for å vere forfattaren av boka Kunsten å krige (Sunzi Bingfa), ei innverknadsrik bok om militærstrategi (men for det meste ikkje direkte om taktikk). Han er også ein av dei første realistane innan den internasjonale relasjonsteori. Det er omstridd om Sunzi faktisk er ein historisk person eller ikkje.

Sun Zi skal ha vore frå staten Qi i Nord-Kina, men levde periodar av livet i staten Wu i Sentral-Kina. Det var her han fekk moglegheita til å prøve ut teoriane sine.

Kjelder 
 
 Denne artikkelen bygger på «Wikipedia» frå , den 25. juni 2008. 
  oppgav desse kjeldene: Harald Bøckman (1999) Kunsten å krige, etter Sun Zi – Gyldendal Norsk Forlag ASA, Gjøvik – Bøckman, Harald (oversetter)

Bakgrunnsstoff 
 The Art of War omsett til engelsk av Lionel Giles (1910), Project Gutenberg utgåve med mykje (men utdatert) informasjon om Sun Tzu 
 The Art of War, Av Sun Tzu - engelsk

Kinesiske filosofar
Militære forfattarar
400-talet fvt.
Tua i Portugal

Tua er ei elv nordaust i Portugal som renn langs grensa mellom distrikta Vila Real og Bragança. Ho er ei av sideelvane til Douro. Den største og viktigaste byen langs elva er Mirandela.

Elvar i Portugal
Tâmega

Tâmega er ei elv i Spania og Portugal. Elva har utspring nær Verín i Galicia og renn sørover til Portugal i den historiske provinsen Trás-os-Montes og Douro Litoral. 

Tâmega er ei sideelv til Douro. Frå Verín renn ho sørover til den portugisiske byen Chaves, og så gjennom ein frodig dal kalla Veiga. Etter Chaves vert elva smalar og renn gjennom fjell og dalar. Elva ikkje er framkommeleg på grunn av låg vassføring og mange demningar. Før ho munnar ut i Douro nær Entre-os-Rios renn ho gjennom Amarante og Marco de Canaveses. 

Tâmega er meir historisk enn økonomisk viktig. Ho har gjennom alle tider vore ei invasjonsrute for fiendar på veg inn i dei rikare sørlege områda av Portugal. Dalen rundt Chaves har særleg vore utsett for slag og invaderande hærar. 

Tâmega er forureina og fører stundom til flaum i områda ho renn gjennom. Etter at Torrão-demninga vart bygd i 1988 har forureiningsproblema kome seg noko. Ei ny demning er på trappene mellom Amarante og Mondim de Basto i tillegg til å skape vasskraft vil dette regulere elva og i større grad hindre flaum.

Kjelder 
 Denne artikkelen bygger på «Tâmega» frå , den 25. juni 2008. 
 

Elvar i Portugal
Elvar i Spania
Vouga

Vouga er ei elv i sentrale område av Portugal. Ho har kkjelda si i Chafariz da Lapa i ei høgd 864 meter over havet. Det ligg i soknet Quintela i kommunen Sernancelhe i Viseu. Elva munnar ut i Atlanterhavet som ein ria, Ria de Aveiro.

Miljø 
Avløpsvatn frå ein papirfabikk er ein av dei store forrureiningskjeldene til Vouga og Aveirolagunen. På grunn av dette har elva ei vond lukt.

Kjelder 
 Denne artikkelen bygger på «Vouga» frå , den 25. juni 2008. 
 

Elvar i Portugal